# data[].attributes.body
Laji: Kissa

Rotu: Siamilainen

Ikä: 16 v.

Sukupuoli: Narttu

Kaisa tuotiin vastaanotolle lisääntyneen juomisen ja virtsaamisen takia. Kaisan ruokahalu on normaali. Kliinisessä tutkimuksessa ei havaita mitään poikkeavaa.

Perusverenkuva on normaali ja Kaisa on virkeä.

Kaisan virtsa- ja verinäytteet lähetettiin ulkopuoliseen laboratorioon tutkittavaksi.

Virtsan glukoosipitoisuus, U-Glu

Viitearvo, kissa: <4 mmol/l

Tulos: 2,1 mmol/l

Virtsan ketoaineet, U-Ket

Viitearvo, kissa: negatiivinen

Tulos: Negatiivinen

Virtsan proteiinipitoisuus, U-Prot.

Viitearvo, kissa: negatiivinen
Tulos: +++

Veren glukoosipitoisuus, S-Glu

Viitearvo, kissa:

3,4–5,8 mmol/l

Tulos:

5,0 mmol/l

Veren ureapitoisuus, S-Urea

Viitearvot, kissa: 4,0–15,0 mmol/l
Tulos: 113 mmol/l

# data[].attributes.body
Laji: Koira

Rotu: Lagotto romagnolo

Ikä: 2 v.

Sukupuoli: Steriloitu narttu

Elviira on tuotu vastaanotolle, koska eilen Elviiran pissaaminen muuttui hankalan oloiseksi. Elviira kyykistyy pissausasentoon hyvin usein lenkin aikana, mutta pissaaminen näyttäisi tekevän kipeää. Elviira on myös apea.

Perusverenkuvassa valkosolut ovat hiukan koholla. Kohtu ultrattiin, eikä mitään normaalista poikkeavaa.
Elviiran veri- ja virtsanäytteet lähetettiin tutkittavaksi ulkopuoliseen laboratorioon.

Virtsanäyte

Virtsan valkosolupitoisuus, U-Leuk
Viitearvot: negatiivinen
Tulos: +++

Virtsan punasolupitoisuus
Viitearvot: negatiivinen
Tulos: +

Virtsan bakteeripitoisuus
Viitearvot: negatiivinen
Tulos: ++

Verinäyte

Veren ureapitoisuus, S-Urea

Viitearvot, koira: 1,5–9,0 mmol/l

Tulos: 3,6 mmol/l

# data[].attributes.body
Laji: Koira

Rotu: Labradorinnoutaja

Ikä: 11 v.

Sukupuoli: Kastroitu uros

Viljami on tuotu vastaanotolle lisääntyneen juomisen ja pissaamisen takia. Viljami on myös käynyt apeammaksi.

Kliinisessä tarkastuksessa ei havaita mainittavaa. Perusverenkuva on normaali. Viljamilla todetaan runsaasti ylipainoa.

Verinäytteet ja virtsanäyte lähetettiin tutkittavaksi ulkopuoliseen laboratorioon, mutta tulokset eivät ole vielä tulleet. Vastaanotolla tutkittiin virtsan ketoaineet, jotka olivat koholla.

Mikä Viljamia voisi vaivata?

Virtsan ketoaineet
Viitearvo, koira: Negatiivinen
Tulos: +

# data[].attributes.body
Laji: Koira

Rotu: Lyhytkarvainen collie

Ikä: 2 v.

Sukupuoli: Uros

Kaapolla on toistuvaa ripulointia. Uloste on normaalin väristä, mutta limaista ja vetistä. Joskus liman lisäksi on ollut nähtävissä kirkasta verta. Kaapon paino on pysynyt normaalina.

Perusverenkuvassa ei nähtävissä muutoksia. Kaapon uloste- ja verinäytteet lähetetiin ulkopuoliseen laboratorioon tutkittavaksi.

Missä ruoansulatuselimistön osassa Kaapon ongelma todennäköisesti sijaitsee?

Giardia

Viitearvo, koira:

Negatiivinen

Tulos:

Negatiivinen

Seerumin trypsiinipitoisuus, S-TLI:

Viite-arvo, koira:

5–34 ug/l
Tulos:
28 ug/

Folaatti, S-Fol

Viitearvo, koira:

3-15 ng/l

Tulos:

10 ng/l

Vitamiini B-12, S-B12

Viitearvot, koira:

200-800 pg/l

Tulos:

116 pg/l

# data[].attributes.body
Laji: Kissa

Rotu: Maatiainen

Ikä: 12 v.

Sukupuoli: Narttu

Esteri on tuotu klinikalle lisääntyneen juomisen ja pissaamisen takia. Esteri on myös laihtunut. Esterin ruokahalu on huonontunut vasta lähiaikoina.

Kliinisessä tarkastuksessa todetaan, että Esterillä on laihtumisesta huolimatta vieläkin ylipainoa. Esteri vaikuttaa voimattomalta ja huonokuntoiselta.

Lämpö on normaali, eikä perusverenkuvassa ole muutoksia.

Esterin virtsa- ja verinäytteet lähetettiin tutkittavaksi ulkopuoliseen laboratorioon.

Missä ruoansulatuselimistön osassa Esterin ongelma sijaitsee?

Virtsan glukoosipitoisuus, U-Glu

Viitearvo, kissa: <4 mmol/l

Tulos: 14 mmol/l

Virtsan ketoaineet, U-Ket

Viitearvo, kissa: negatiivinen

Tulos: +

Veren glukoosipitoisuus, S-Glu

Viitearvo, kissa:

3,4–5,8 mmol/l

Tulos:

21 mmol/l

# data[].attributes.body
Olet opiskelemassa eläinlääkäriksi ja työskentelet ensimmäistä kesää kandina, kaupungin eläinlääkärin sijaisena.

Käsissäsi on useampi vakituiselta eläinlääkäriltä sinun hoitovastuullesi jäänyt sisätautien potilas. Laboratoriotulokset ovat tulleet ja sinun tehtävänäsi on soittaa potilaan omistajille ja kertoa, mikä eläintä vaivaa.

Selvittäkää, missä elimessä tai ruoansulatuselimistön osassa on jotakin vialla. Pääsettekö diagnoosiin asti? Kirjatkaa ylös johtopäätöksenne ja perustelunne.

Sisätautien ratkominen on kuin salapoliisityöskentelyä ja vaatii päättelyä. Onneksi olette taitavia!

# data[].attributes.body
Laji: Koira

Rotu: Saksanpaimenkoira

Ikä: 7 v.

Sukupuoli: narttu

Helmi on tuotu vastaanotolle jatkuvien löysien ulosteiden ja laihtumisen vuoksi. Helmi kuitenkin syö paljon ja ruokahalu on valtava, mutta koira silti laihtuu. Myös Helmin käytös on muuttunut ärtyisäksi. Omistajan kertoman mukaan peräaukosta valuu joskus nestettä, joka on kuin öljyä. Palpoidessa Helmi aristaa vatsanaluetta, erityisesti sen etuosaa. Uloste on jatkuvasti löysää ja kellertävää. Ripuli ja mahakivut ovat pahimmillaan rasvaisten possunkorvaherkkujen jälkeen.

Lämpö on normaali, perusverenkuvassa ei muutoksia. Röntgenissä nähtävissä suolistossa paljon kaasua.

Helmistä otettiin verinäyte, joka lähetettiin tutkittavaksi ulkopuoliseen laboratorioon.

Missä ruoansulatuselimistön osassa Helmin ongelma sijaitsee?

Seerumin trypsiinipitoisuus, S-TLI:

Viite-arvo, koira:

5–34 ug/l

Tulos:

2,2 ug/l

Sappihappotesti

Viite-arvot, koira:

Paaston jälkeen < 10 µmol/l
2 tuntia syömisen jälkeen < 35 µmol/l

Tulos:

Paaston jälkeen                      8 µmol/l

2 tuntia syömisen jälkeen        24 µmol/l